16.3.2022
DA
Den Europæiske Unions Tidende
L 88/53
(250) Andre eksportrestriktioner omfatter licenskrav og en liste over kvalificerede eksportører (i praksis begrænset til det statslige handelsforetagende Metal and Mineral Trading Corporation) for visse kvaliteter af chrommalm samt et ekstra tillæg i form af en trængselsafgift, der opkræves på Indian Railways' basisfragtpriser ved jernbanetransport af chrommalm til Bangladesh og Pakistan (som er de eneste lande med jernbaneforbindelse til Indien).
(251) Den mest synlige virkning af denne politik var den imponerende reduktion af eksportmængden af chrommalm som følge af indførelsen af de målrettede eksportbegrænsninger i 2008 og igen som følge af udvidelsen af begrænsningerne i 2012.
Udviklingen i eksporten af chrommalm er vist i nedenstående figur: IND, eksport af chrom (HS 261000)
(252) GOI nåede med sine målrettede eksportbegrænsninger således sit mål om at modvirke eksport og holde chrommalm tilgængelig for den indenlandske industri i efterfølgende produktionsled.
(253) Disse eksportmængder skal ses i lyset af det indenlandske forbrug af chrommalm.
GOI gav i sin besvarelse kun begrænsede oplysninger vedrørende eksporten af chrommalm (regnskabsår 18/19 (50) til regnskabsår 20/21), mens tallene for den indenlandske produktion og det indenlandske forbrug blevet oplyst for regnskabsår 16/17 til regnskabsår19/20.
Begge sæt af disse oplysninger er fortrolige.
På dette grundlag er det ikke desto mindre muligt at foretage en sammenligning af eksportmængderne og det indenlandske forbrug for regnskabsåret 19/20 (der dækker ni måneder af UP) og det foregående regnskabsår 18/19.
I begge regnskabsår oversteg eksportmængden ikke 1,5 % af det indenlandske forbrug.
Det skal bemærkes, at importens andel på hjemmemarkedet også var ubetydelig.
(254) På det indiske marked var der desuden en konstant og irrationel overkapacitet i produktionen sammenlignet med summen af det indenlandske forbrug og eksport minus import.
GOI kunne ikke forklare denne overkapacitet.
En sådan overkapacitet kan derfor kun forklares med, at minevirksomhederne, herunder OMC i sektoren for chrommalm, faktisk udøvede statslige funktioner (navnlig sikre en tilstrækkelig forsyning af chrommalm i overensstemmelse med GOI's politiske mål om at støtte industrien i efterfølgende produktionsled og tilføre merværdi til forsyningskæden).
(255) Kommissionen konstaterede for det andet, at bundne miner i henhold til GOI's regler om mineralkoncessioner fra 2016 har forhåndsret, når deres licens til minedrift udløber.
Artikel 8a i Mines and Mineral Development Act (loven om udvikling af miner og mineraler) af 1957 (som ændret i 2015) indeholder også bestemmelser om forlængede perioder for licens til minedrift for bundne brugere og gentager den forhåndsret, som bundne brugere har i forbindelse med auktioner over licenser til minedrift.
På denne måde forbliver licenserne til minedrift hovedsagelig i hænderne på bundne producenter af ferrochrom i efterfølgende produktionsled, jf. forklaringerne i betragtning 244.
Kommissionen konstaterede også reelt, som nævnt i betragtning 236, at alle private virksomheder, der udvinder (50) »Regnskabsår x/x+1« omfatter perioden fra 1. april i år x til 31. marts i år x+1.